Die son kom eers hier teen 15:30 uit toe die mis lig. Tot dan is dit 'n vaal, mistige, winderige dag. Laat middag trek die mis weer oor die land en is dit bitter koud.
Ons ry na Langstrand waar ons Sandpiper Dunes tyddeel is, en reel met die bestuurder om ons boswa daar te kan stoor en ons aankoms te vervroeg. Dan terug na Swakopmund om permitte te reel vir die besoek Sondag aan die Naukluft Woestyn Park en 'n te reel vir 'n besoek aan Sandwich Harbour.
Dis 'n baie lekker warm oggend, maar net na middagete begin die mis en koue weer oor die land inbeweeg.
Ons gaan eet toe maar Calamari by die Anchors Restaurant in die Waterfront. Die middag kon ons vir die eerste keer weer rugby kyk
Rusdag na al die ryery van die afgelope tyd. Ons sou aanvanklik na Sandwich Harbour gaan, maar die toer operateur het ons gevra of ons nie liewers Woensdag wil gaan nie. Dan is ons 'n kleiner groep (net ons 2 !) en kan hul meer op voels fokus.
Vandag is dit Quads en Duin 7 se beurt. Johann ontmoet vir Lester by Duin 7 Adventures se kantoor by Duin 7, en ons word al die reels ens. vir die uitstappie voorgehou. Nadat ons elkeen 'n gaasdoekie oor ons kop getrek het, sit ons die valhelmets op en is gereed om die duine in te vaar. Ons uitstappie sou 'n uur duur. Steven, ons gids, trek weg met 'n hengse vaart, en ons twee laat wiel agterna. Hy ry teen die steil duine uit, anderkant weer af, maak draaie teen die helling van die duine en dit teen 'n duiselingwekkende spoed.
Dan van bo is dit weer doller as kop-af na onder en weer teen die duine uit en anderkant af. Die gids geniet dit net so baie soos ons!. Hy wys net elke keer "vinniger'" "vinniger". Na die uitstappie was 'n bier nog nooit so lekker nie.